23. ΠΡΟΕΔΡΙΚΟ ΔΙΑΤΑΓΜΑ υπ’αριθ.495 της 15/26 Σεπτ. 1989 (ΦΕΚ Α΄ 209) Ίδρυση Δ΄ Λιμενικού Tμήματος στο Κεντρικό Λιμεναρχείο Θεσσαλονίκης και καθορισμός της τοπικής και καθ’ ύλη αρμοδιότητάς του». Έχοντες υπόψη: 1.Το άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως του Ν.Δ. 530/1970 «περί Λιμενοφυλάκων και ετέρων τινών διατάξεων» (Α΄ 235). 2.Τις διατάξεις των άρθρ. 1 παρ. 3, 4 παρ. 1 και 3 και 7 του Ν.Δ. 2504/1953 «περί συστάσεως Λιμενικών Τμημάτων εν ταις Περιφερείαις δικαιοδοσίας των Κεντρικών Λιμεναρχείων» όπως ισχύουν σήμερα (Α΄ 208). 3.Τη με 4128/12/89/29.5.1989 πρόταση του Αρχηγού του Λιμενικού Σώματος «Ίδρυση Λιμενικού Τμήματος στο Ν. Μαρμαρά Χαλκιδικής». 4.Τη με 475/1989 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στην περιφέρεια δικαιοδοσίας του Κεντρικού Λιμεναρχείου Θεσσαλονίκης Δ΄Λιμενικό Τμήμα με έδρα τον Ν. Μαρμαρά και περιφέρεια δικαιοδοσίας προς βορρά από της άκρας «Σαργάνι» και προς νότο μέχρι της άκρας «Άμπελος». Άρθρ.2.-1.Η καθ’ ύλη αρμοδιότητα του Λιμενικού Τμήματος που ιδρύεται με το Δ/γμα αυτό περιλαμβάνει: α.Όλες τις αρμοδιότητες διοικητικής και δικαστικής αστυνομίας που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρ. 40, 41, 42, 44, 45, 88 και 89 του Ν.Δ. 187/1973 «Περί Κώδικος Δημοσίου Ναυτικού Δικαίου» (Α΄ 261). β)Την τήρηση λεμβολογίων και έκδοση αδειών αλιείας. γ.Την έκδοση και ανανέωση ναυτολογίων, την ενέργεια μεταβολών σ’ αυτά και την θεώρησή τους κατά τον κατάπλου ή απόπλου του πλοίου. 2.Ο Διοικητής του Λιμενικού Τμήματος αλληλογραφεί με τις αρχές του Κράτους και ιδιώτες για θέματα της αρμοδιότητάς του ως Προϊστάμενος Λιμεναρχείου. 3.Από την κατά την προηγούμενη παράγραφο αλληλογραφία εξαιρούντα τα έγγραφα του Διοικητή του Λιμενικού Τμήματος, προς άλλες Αρχές ή ιδιώτες που αφορούν θέματα γενικής φύσεως, η σύνταξη και αποστολή των οποίων ενεργείται μέσω της Κεντρικής Υπηρεσίας του Κεντρικού Λιμεναρχείου Θεσσαλονίκης. Από την έναρξη λειτουργίας του ιδρυομένου με το παρόν Δ/γμα Λιμενικού Τμήματος παύει η λειτουργία του Λιμενικού Σταθμού Πόρτο Καρρά Χαλκιδικής. 